OpenLLM-France/wikimedia huggingface dataset:
# Atlético Clube de Portugal

L'Atlético Clube de Portugal és un club de futbol portuguès de la ciutat de Lisboa, del barri d'Alcântara. També té seccions de futbol sala i basquetbol.

## Història

El club va ser fundat el 18 de setembre de 1942, després de la unió de Carcavelinhos Football Clube i União Foot-Ball Lisboa. União va ser fundat el 3 de març de 1910 inicialment anomenat Grupo dos 15 ("Group of 15"). El Carcavelinhos va ser fundat el 1912 i el 1928 guanyà el Campionat de Portugal. Atlético arribà dos cops a la final de copa a la dècada de 1940.

## Palmarès

Atlético
* Segona divisió portuguesa de futbol:
** 1944-45, 1958-59, 1967-68
* Tercera divisió portuguesa de futbol:
** 2003-04, 2005-06
* Copa portuguesa de futbol:
** Finalista: 1945-46, 1948-49
Carcavelinhos
* Campionat de Portugal:
** 1927-28
* Segona divisió portuguesa de futbol:
** 1934-35, 1938-39
União de Lisboa
* Campionat de Portugal:
** Finalista: 1928-29

## Basquetbol

La secció de basquetbol va guanyar la Taça de Portugal de Basquetebol el 1944 i 1954 i fou finalista el 1982.

## Referències

* ↑ «Futsal». Atletico CP. atleticocp.pt, 03-06-2012 [Consulta: 3 juny 2012]. Arxivat 26 de setembre 2014 a Wayback Machine. «Còpia arxivada». Arxivat de l'original el 2014-09-26. [Consulta: 9 setembre 2017].
* ↑ «Basketball». Atletico CP. atleticocp.pt, 03-06-2012 [Consulta: 3 juny 2012]. Arxivat 26 de setembre 2014 a Wayback Machine. «Còpia arxivada». Arxivat de l'original el 2014-09-26. [Consulta: 9 setembre 2017].
* ↑ «FOI HÁ CEM ANOS!». Atletico CP. atleticocp.pt, 03-06-2012 [Consulta: 3 juny 2012]. Arxivat 29 October 2013$^{[Datemismatch]}$ a Wayback Machine. «Còpia arxivada». Arxivat de l'original el 2013-10-29. [Consulta: 9 setembre 2017].
* ↑ «Portugal - List of Cup Finals». rsssf.com. [Consulta: 9 abril 2017].
* ↑ «Sporting 4-2 Atlético CP». ZeroZero. zerozero.pt, 03-06-2012 [Consulta: 3 juny 2012].
* ↑ «Benfica 2-1 Atlético CP». ZeroZero. zerozero.pt, 03-06-2012 [Consulta: 3 juny 2012].

## Enllaços externs

* Web oficial (portuguès) Arxivat 2017-09-14 a Wayback Machine.
* ZeroZero squad & stats
* LPFP Web
* ForaDeJogo.net Web
# Romana (Sardenya)

Romana (en sard, Romana) és un municipi italià, dins de la província de Sàsser. L'any 2007 tenia 619 habitants. Es troba a la regió del Tataresu. Limita amb els municipis de Cossoine, Monteleone Rocca Doria, Padria, Thiesi i Villanova Monteleone.

## Administració

Llista d'alcaldes :
| Període | Identitat | Partit |
| 2006- | Giannetto Serafino Piga | Llista cívica |
Viccionari
# Jinju

Jinju (en coreà: 진주시, romanització revisada: jinjusi, llegiu: xinxu literalment: Perla) és una ciutat situada a la província de Gyeongsangnam-do, al sud de la república de Corea del Sud. Està situada al sud de Seül, a uns 285 km. La seva àrea és de 712,62 km² (61% bosc) i la seva població total és de 350.000 habitants. És una ciutat rica en recursos naturals i històrics.

## Administració

La ciutat es divideix en 21 districtes.

## Història

Jinju és avui una ciutat moderna i complexa. Aquest és el lloc de la Guerra Imjin en les Invasions japoneses a Corea (1592-1598).

## Economia

La ciutat de Jinju té abundants recursos naturals i és rica en agricultura com arròs, blat i fruites. Posseeix grans indústries de maquinària, tèxtils i paper, i és un important centre turístic.

## Indústria de la seda

Des de temps antics, la seda processada a Jinju ha estat reconeguda per la seva qualitat superior, que és el resultat de la combinació dels recursos naturals (com aigua neta de la muntanya Jirisan) amb els recursos humans. Les fàbriques de seda de Jinju anualment representen el 70% de la producció nacional.

## Enllaços externs

* Web oficial de la ciutat Arxivat 2011-02-08 a Wayback Machine..
# João Cleófas Martins

João Cleofas Martins, conegut com a Djunga Fotógrafo (Mindelo, illa de São Vicente, 28 d'agost de 1901 - 27 d'agost de 1970) va ser un fotògraf, periodista i escriptor de Cap Verd. El seu pare procedia de l'illa Brava, i va viure la major part de la seva vida a Mindelo (illa de São Vicente), tot això en el mateix arxipèlag.
Va treballar per a la Western Telegraph Company, en 1928 va anar a Lisboa i hi va aprendre fotografia. Va fundar Foto Progresso quan va tornar a Mindelo en 1931.
Va ser un dels pocs capverdians que van expressar públicament les seves crítiques contra el govern de la Segona República de Portugal (la dictadura de Salazar).
Va dedicar tota la seva vida a una llar d'infants a l'antic Albergue de S. Vicente Arxivat 2007-12-15 a Wayback Machine. (ara Lar de Nhô Djunga). Com Sergio Frusoni, va ser cronista radiofònic a Ràdio Barlavento de Mindelo.
Junt amb Cesária Évora, Martins és considerat una de les persones més importants de Mindelo, on un carrer al nord-oest de la ciutat porta el seu nom.

## Obres

* Vai-et Treinando des de Já (1960), peça de teatre sobre el govern colonial portuguès

## Vegeu també

* Llista d'escriptors de Cap Verd

## Enllaços externs

* Nhô Djunga Arxivat 2007-09-28 a Wayback Machine. (portuguès)
* Photo of Lajinha in 1938 by João Cleófas Martins at Saial Arxivat 2012-01-11 a Wayback Machine. (portuguès)
# Equinoneoides

Els equinoneoides (Echinoneoida) són un ordre d'equinoïdeus irregulars que inclou tres espècies actuals i una setantena d'espècies fòssils. Aquest ordre és, sens dubte, el més basal dels eriçons irregulars, encara molt a prop dels regulars; va aparèixer al Jurassic (Oxfordià).

## Característiques

Els equinoneoides són eriçons de mar irregulars; la seva closca subesfèrica té una forma més o menys ovalada, la boca (peristoma) es troba al centre de la cara oral (inferior) i l'anus (periprocte) just darrere ell (formant un eix antero-posterior i, per tant, una simetria biradial), mentre que els 4 orificis genitals i la placa madrepòrica es troben a l'àpex, a la part superior de la cara aboral. Els ambulacres connecten l'àpex amb el peristoma sense diferenciar-se, com en els eriçons de mar normals. Les plaques de la closca mostren tubercles de mida uniforme, no diferenciats. Aquests eriçons de mar no tenen una llanterna Aristòtil.

## Taxonomia

L'ordre Echinoneoida inclou una família actual i tres de fòssils:
* Família Conulidae Lambert, 1911 †
* Família Galeritidae Gray, 1825 †
* Família Neoglobatoridae Endelman, 1980 †
* Família Echinoneidae L. Agassiz & Desor, 1847

## Referències

* ↑ «WoRMS - World Register of Marine Species - Echinoneoida». [Consulta: 6 octubre 2020].
* 1 2 «Echinoneoida - Natural History Museum». [Consulta: 6 octubre 2020].
* ↑ «WoRMS - World Register of Marine Species - Taxonomic tree». [Consulta: 6 octubre 2020].
# Atlético Coruña Montañeros Club de Fútbol

L'Atlético Coruña Montañeros Club de Fútbol és un equip de futbol gallec de la ciutat de la Corunya. Va ser fundat el 1967, i entre 2009 i 2012 va jugar a la Segona Divisió B. El 2012, després de baixar de categoria, el club va decidir dissoldre el primer equip i centrar-se només en el futbol base. El 2016 va recuperar el seu equip sènior.

## Història

El Montañeros sorgeix com un equip aficionat el 1967 a partir d'una associació de boy scouts anomenada Asociación Juvenil Montañeros del Sagrado Corazón, vinculat a l'escola Jesuïtes de La Corunya, que es va dedicar exclusivament al futbol anys després. A poc a poc va començar a fer-se present en les divisions regionals gallegues, i va anar avançant categories fins a passar a ser professional. A la temporada 2006-07 els corunyesos van aconseguir el seu ascens a la Tercera Divisió, i en la seva primera temporada van aconseguir mantenir-se en la categoria amb un vuitè lloc.
El 2008-09 l'equip acaba en segona posició, i aconsegueix participar en els playoff per l'ascens. Encara que no aconsegueix pujar a la divisió de bronze en el terreny de joc, ja que va caure davant de l'Hellín Deportivo, el descens administratiu del Ciudad de Santiago li va valer ocupar la seva plaça com a millor gallec classificat. Per aquesta raó, el Montañeros debuta a Segona B a la temporada 2009-10.
El 2012, després de baixar de categoria, el club va decidir dissoldre el primer equip i centrar-se només en el futbol base.
El 2014 el club és absorbit per l'Atlético Coruña Club de Fútbol juntament amb l'Sporting Universidade. El 2016 el club canvia el seu nom pel d'Atlético Coruña Montañeros Club de Fútbol. A partir de 2016 recupera el seu equip sènior després d'heretar la plaça de l'Sporting Universidade.

## Jugadors destacats

* Rubén Rivera
* Yago Alonso-Fueyo
* Nico (futbol formatiu)

## Palmarès

* Campió de Tercera Divisió (2008-09)

## Referències

* ↑ «El Atlético Coruña, otro impulso para la cantera local» (en castellà). La Voz de Galicia, 15-10-2014.

## Enllaços externs

* Pàgina web de l'Atlético Coruña Arxivat 2019-05-29 a Wayback Machine.
# Richard Kadison

Richard Kadison (Nova York, 25 de juliol de 1925 - Narberth, 22 d'agost de 2018), conegut com Dick Kadison, va ser un matemàtic estatunidenc.

## Vida i obra

Nascut a Nova York. va estudiar a l'institut del Bronx i al City College de la ciutat, abans d'ingressar a la Marina dels Estats Units d'Amèrica durant la Segona Guerra Mundial. Acabada la guerra, va reprendre el estudi a la universitat de Chicago en la qual es va doctorar el 1950, sota la direcció de Marshall Stone. Després de dos cursos a l'Institut d'Estudis Avançats de Princeton, el 1952 es va incorporar com professor de la Universitat de Colúmbia, en la qual va romandre fins al 1964.
El 1964 es va incorporar a la universitat de Pennsilvània, amb l'objectiu de crear un fort grup de recerca. Va estar la resta de la seva vida en aquest lloc, havent creat un dels grups de recerca més importants del món en àlgebra d'operadors i en anàlisi funcional.
Kadison va publicar un centenar de treballs científics entre els quals destaca el seu article de 1959, escrit conjuntament amb Isadore Singer, sobre les extensions dels estats purs i en el qual plantejava l'avui conegut com problema (o conjectura, o propietat) de Kadison-Singer, sobre els espais de Hilbert d'infinites dimensions.
Durant la seva joventut, també va ser un consumat gimnasta, especialitzat en les anelles.

## Referències

* ↑ Rieffel, 2019, p. 18754.
* ↑ Rieffel, 2019, p. 18753.
* ↑ Richard Kadison's publications. MacTutor, 2019.
* ↑ Stevens, 2016, p. 1.
* ↑ Mackenzie i Cipra, 2015, p. 73 i ss.
* ↑ Landsman, 2016, p. 41.

## Bibliografia

* Landsman, Klaas; Stevens, Marco «The Kadison-Singer conjecture» (en anglès). Nieuw Archief voor Wiskunde, Vol. 17, Bum. 1, 2016, pàg. 41-46. ISSN: 0028-9825.
* Mackenzie, Dana; Cipra, Barry. What's Happening in the Mathematical Sciences (en anglès). American Mathematical Society, 2015. ISBN 978-1-4704-2204-2.
* Rieffel, Marc A. «Richard V. Kadison (1925–2018)» (en anglès). Proceedings of the National Academy of Sciences, Vol. 116, Bum. 38, 2019, pàg. 18753-18754. DOI: 10.1073/pnas.1911782116. ISSN: 0027-8424.
* Stevens, Marco. The Kadison-Singer Property (en anglès). Springer, 2016. ISBN 978-3-319-47701-5.

## Enllaços externs

* O'Connor, John J.; Robertson, Edmund F. «Richard Kadison» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Richard's obituary» (en anglès). Ever Loved, 2018. [Consulta: 18 juliol 2023].
# Judy Berlin

Judy Berlin és una pel·lícula independent estatunidenca dirigida el 1999 per Eric Mendelsohn.

## Argument

Un solitari, però brillant mestre, té un flirteig amb una dona casada, que li retorna el seu afecte, però dificultat pel seu alt estatus. També ho complica un fill gandul, que presumptament vol convertir-se en director de cinema. El mestre també té una filla, que aspira a ser actriu.

## Repartiment

* Edie Falco: Judy Berlin
* Barbara Barrie: Suzan "Sue" Berlin
* Bob Dishy: Arthur Gold
* Aaron Harnick: David Gold
* Madeline Kahn: Alice Gold
* Julie Kavner: Marie

## Premis i nominacions

* Premi a la direcció en el Festival de Cinema de Sundance el 1999.
* Nominació al Gran Premi del Jurat en el Festival de Cinema de Sundance el 1999.
* Premi Tournage, en el Festival de Cinema d'Aviyó el 1999.
* Premi Golden Starfish (millor film americà independent), en el Festival Internacional de Cinema de Hamptons el 1999.
# Equinolampadoides

Els equinolampadoides (Echinolampadoida) són un ordre d'equinoïdeus irregulars. Van aparèixer al Cretaci Superior (Cenomanià) i a l'actualitat només queden una vintena d'espècies.

## Característiques

Els equinolampadoides són eriçons de mar irregulars. La closca té forma subhemisfèrica més o menys arrodonida, la boca (peristoma) es troba al centre de la cara oral (inferior) i l'anus (periprocte) més o menys marginal en aquesta mateixa cara (formant un eix antero-posterior i, per tant, una simetria bilateral), mentre que els 4 orificis genitals i la placa madrepòrica es troben a l'àpex, a la part superior de la cara aboral.

## Taxonomia

L'ordre Echinolampadoida inclou una sola família, amb 6 gèneres:
Família Echinolampadidae Gray, 1851a
* Gènere Calilampas Squires & Demetrion, 1996 † - 1 espècie fòssil
* Gènere Conolampas A. Agassiz, 1883 - 4 espècies vivents
* Gènere Echinolampas Gray, 1825 - 10 espècies vivents i 53 fòssils
* Gènere Hypsoclypus Pomel, 1869 - 4 espècies vivents i 4 fòssils
* Gènere Kephrenia Fourtau, 1909 † - 1 espècie fòssil
* Gènere Vologesia Cotteau & Gauthier, 1895 † - 2 espècies fòssils

## Referències

* ↑ «WoRMS - World Register of Marine Species - Echinolampadoida». [Consulta: 13 octubre 2020].
* ↑ «Echinolampadidae - Natural History Museum». [Consulta: 13 octubre 2020].
* ↑ «WoRMS - World Register of Marine Species - Taxonomic tree». [Consulta: 13 octubre 2020].
# Avchar

Avchar fou un estat tributari de l'Índia, dels anomenats estats Dang, al districte de Khandesh, presidència de Bombai. La seva superfície era de 21 km² i la població el 1881 de 280 habitants. Els ingressos anuals eren de 17 lliures. Limitava al nord amb Bijirpada, a l'est amb Garkari i Zaripada, al sud amb Chmchlipada i a l'oest amb Vangar Ghori.
El sobirà a la segona meitat del segle xix, Budia Badal, era un bhil anomenat Budia Badal, de 37 anys, que tenia residència al llogaret d'Avchar. La successió es regulava per primogenitura i no havia obtingut patent d'adopció segons la Gaceta del 1881.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Rouves

Rouves és un municipi francès situat al departament de Meurthe i Mosel·la i a la regió del Gran Est. L'any 2018 tenia 103 habitants.

## Demografia
### Població

El 2007 la població de fet de Rouves era de 97 persones. Hi havia 36 famílies, de les quals 8 eren unipersonals (8 homes vivint sols), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 35 eren l'habitatge principal de la família i 1 estava desocupat. 34 eren cases i 2 eren apartaments. Dels 35 habitatges principals, 28 estaven ocupats pels seus propietaris i 7 estaven llogats i ocupats pels llogaters; 1 tenia dues cambres, 3 en tenien tres, 5 en tenien quatre i 26 en tenien cinc o més. 26 habitatges disposaven pel capbaix d'una plaça de pàrquing. A 17 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rouves el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 12 |
| 12 | 30 a 34 | 4 |
| 0 | 25 a 29 | 4 |
| 4 | 20 a 24 | 0 |
| 8 | 15 a 19 | 4 |
| 8 | 10 a 14 | 4 |
| 4 | 5 a 9 | 4 |
| 4 | 0 a 4 | 12 |

## Economia

El 2007 la població en edat de treballar era de 67 persones, 53 eren actives i 14 eren inactives. De les 53 persones actives 51 estaven ocupades (32 homes i 19 dones) i 2 estaven aturades (2 dones i 2 dones). De les 14 persones inactives 3 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de transport i 1 d'una empresa de serveis.
L'any 2000 a Rouves hi havia 4 explotacions agrícoles que ocupaven un total de 400 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Rouves a l'INSEE.
* Évolution et structure de la population Fitxa amb el detall de dades de Rouves a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Joan Giné

Joan Giné és el nom dels següents personatges:
* Joan Giné Masdeu, escriptor i professor de procedència catalana
* Joan Giné i Partagàs (Barcelona, 1836 - 1903), metge i escriptor català
# Kata Bethlen

Kata Bethlen de Bethlen (Bonyhád, 25 de novembre de 1700 – Făgăraș, 29 de juliol de 1759), també coneguda com a Katherine Bethlen, fou una escriptora hongaresa, una de les primeres del seu país en escriure memòries.
Va publicar la seva obra sota els títols Védelmező, erős paizs el 1759; Bujdosásnak emlékezetköve el 1733 (Les memòries del seu exili), i també l'obra compilatòria que inclou les seves cartes, Gróf Bethleni Bethlen Kata életének maga által való rövid leírása (Una breu descripció de la vida de la Comtessa Kata Bethlen escrita per ella mateixa). La seva obra reflecteix, a més dels problemes personals, els problemes polítics de l'època i els deures i tasques de les famílies líders del conflicte.
Bethlen va encoratjar el desenvolupament industrial a la seva propietat. Va estudiar ciències naturals, medicina i farmacologia, i va contribuir al progrés de l'educació establint escoles i programes de beques, especialment pel que fa a l'educació de les dones, que creia especialment negligida. La seva autobiografia ha estat considerada un bon exemple de literatura barroca.

## Referències

* 1 2 3 4 Wilson, Katharina M. An Encyclopedia of continental women writers. Nova York: Garland Pub., 1991, p. 122–123. ISBN 9780824085476.
* ↑ Boynton, Victoria. Encyclopedia of women's autobiography. Westport, Conn: Greenwood Press, 2005, p. 203. ISBN 9780313327377.
* ↑ Zirin, Mary Fleming. Women & gender in Central and Eastern Europe, Russia, and Eurasia a comprehensive bibliography. Armonk, N.Y: M.E. Sharpe, 2007, p. 631. ISBN 9780765624444.
# Era Espuga

Era Espuga (francès Lespugue) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Backtrack

Backtrack és una pel·lícula de thriller de misteri del 2015 escrita, coproduïda i dirigida per Michael Petroni. La pel·lícula és protagonitzada per Adrien Brody, Bruce Spence, Sam Neill, Robin McLeavy, Malcolm Kennard i Jenni Baird. S'ha doblat al valencià per À Punt.
La pel·lícula es va estrenar el 18 d'abril de 2015 al Festival de Cinema de Tribeca. El 24 d'abril de 2015 Saban Films va adquirir els drets de distribució de la pel·lícula.

## Repartiment

* Adrien Brody com a Peter Bower
* Bruce Spence com a Felix
* Sam Neill com a Duncan Stewart
* Robin McLeavy com a Barbara Henning
* Malcolm Kennard com a Barry
* Jenni Baird com a Carol Bower
* Anna Lise Phillips com Erica George
* Chloe Bayliss com a Elizabeth Valentine
* Emma O'Farrell com a Evie Bower
* Matthew Sunderland com a Steve
* George Shevtsov com a William Bower

## Referències

* ↑ «Backtrack». À Punt, 30-10-2021. [Consulta: 16 octubre 2022].
* ↑ Dave McNary «Adrien Brody' 'Backtrack' Bought by Saban Films». , 24-04-2015 [Consulta: 22 maig 2015].
# Michèle Jacot

Michèle Jacot (Le Pont-de-Beauvoisin, França, 5 de gener de 1952), és una esquiadora retirada que va guanyar 1 Campionat del Món (3 Medalles en total), 1 general de la Copa del Món, 1 Copa del Món en disciplina d'Eslàlom Gegant i 10 victòries a la Copa del Món d'Esquí Alpí (amb un total de 20 pòdiums).

## Resultats
### Jocs Olímpics d'Hivern

* 1976 a Innsbruck, Àustria
** Eslàlom Gegant: 13a

### Campionats Mundials

* 1970 a Val Gardena, Itàlia
** Combinada: 1a
** Eslàlom: 3a
** Eslàlom Gegant: 4a
** Descens: 8a
* 1974 a St. Moritz, Suïssa
** Eslàlom: 2a
** Descens: 15a

### Copa del Món
#### Classificació general Copa del Món

* 1967-1968: 34a
* 1968-1969: 8a
* 1969-1970: 1a
* 1970-1971: 2a
* 1971-1972: 11a
* 1973-1974: 26a
* 1974-1975: 20a

#### Classificació per disciplines (Top-10)

* 1968-1969 :
** Eslàlom Gegant: 2a
** Descens: 8a
** Eslàlom: 10a
* 1969-1970 :
** Eslàlom Gegant: 1a
** Eslàlom: 2a
** Descens: 4a
* 1970-1971 :
** Eslàlom Gegant: 2a
** Eslàlom: 5a
** Descens: 6a
* 1971-1972 :
** Eslàlom: 8a
** Eslàlom Gegant: 9a
** Descens: 10a

#### Victòries a la Copa del Món (10)
##### Descens (1)

| Data | Lloc |
| 20 de gener 1971 | Schruns |

##### Eslàlom Gegant (6)

| data | lloc |
| 9 de febrer 1969 | Vipiteno |
| 14 de març 1969 | Mt. St. Anne |
| 4 de gener 1970 | Oberstaufen |
| 7 de febrer 1970 | Vancouver |
| 8 de gener 1971 | Oberstaufen |
| 20 de febrer 1971 | Sugarloaf |

##### Eslàlom (3)

| data | lloc |
| 12 de desembre 1969 | Val-d'Isère |
| 6 de gener 1970 | Grindelwald |
| 9 de gener 1971 | Oberstaufen |

## Referències

* ↑ «Perpétuer le lien entre générations. La section ski alpin du club des sports de Chamonix a accueilli ses futurs grands». SkiChrono, 14-12-2014 [Consulta: 28 febrer 2021].
* ↑ «Ski Alpin. Clément Noël remporte sa 3e victoire de la saison à Chamonix, Alexis Pinturault sort» (en francès). Ouest-France, 08-02-2020 [Consulta: 28 febrer 2021]. «Devenir une montagne, c’est le rêve d'Alexis Pinturault, en lice pour remporter le gros globe en fin de saison. Seuls trois Français ont réussi cet exploit : la légende Jean-Claude Killy, pour les deux premières éditions (1967 et 1968), Michèle Jacot en 1970 et Luc Alphand, le dernier en date, en 1997.»

## Enllaços externs

* Perfil de Michèle Jacot a la pàgina oficial de la FIS (anglès)
# Kataisk

Kataisk - Катайск (rus) - és una ciutat de l'óblast de Kurgan, a Rússia. Es troba prop de la frontera amb l'óblast de Sverdlovsk, al vessant est dels Urals, a la vora del riu Isset. Es troba a 214 km al nord-oest de Kurgan, la capital de la província.
# Esquerchin

Esquerchin és un municipi francès, situat a la regió dels Alts de França, al departament del Nord. L'any 2006 tenia 809 habitants. Limita al nord-est amb Lauwin-Planque, al sud-est amb Cuincy, al sud-oest amb Quiéry-la-Motte, a l'oest amb Hénin-Beaumont i al nord-oest amb Noyelles-Godault, Courcelles-lès-Lens i Flers-en-Escrebieux.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 749 | 800 | 751 | 714 | 739 | 723 | 809 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | René Ledieu | |